Krambil utawa klapa iku sawijining tuwuhan saka kulawarga "Arecaceae". Wit iki siji-sijining spésies ing génus "Cocos", lan wité bisa nganti 30 mèter dhuwuré. Krambil utawa klapa uga ngarané wohé wit iki sing kulité atos lan dagingé awerna putih. Wit krambil kalebu tuwuhan saka laladan tropis, bisa tuwuh kanthi apik ing laladan pasisir sanajan uga bisa urip ing laladan nggunung kang dhuwure 1000 saka segara nanging asile kurang apik.